15.4 लाख करोड़ की नेटवर्थ के साथ अरनॉल्ट को पछाड़ा, मुकेश अंबानी का 10वां नंबर
Elon Musk Becomes World's Richest Businessman रिलायंस इंडस्ट्रीज के चेयरमैन मुकेश अंबानी ही इकलौते भारतीय है जो बिलेनियर्स की टॉप टेन लिस्ट में शामिल है। 81.1 बिलियन डॉलर (6.70 लाख करोड़ रुपए)
टेस्ला के फाउंडर एलन मस्क ने फ्रांस के बर्नार्ड अरनॉल्ट को पीछे छोड़कर दुनिया के सबसे अमीर व्यक्ति की पोजिशन फिर से हासिल कर ली है। टेस्ला के शेयर 5.5% बढ़कर 207.63 डॉलर पर पहुंच गए है जिस कारण मस्क की नेटवर्थ बढ़ी है। ब्लूमबर्ग बिलेनियर्स इंडेक्स के अनुसार मस्क की कुल नेटवर्थ 187.1 बिलियन डॉलर (करीब 15.4 लाख करोड़ रुपए) हो गई है।
दुनिया के सबसे बड़े फैशन ग्रुप लुई वितॉ मोएट हेनेसी (LVMH) के CEO बर्नार्ड अरनॉल्ट की नेटवर्थ 185.3 बिलियन डॉलर (करीब 15.32 लाख करोड़ रुपए) है। अरनॉल्ट ने मस्क को दिसंबर के मिड में नंबर 1 की पोजिशन से हटाया था। तब से वो टॉप पर बने हुए थे। अरनॉल्ट को मॉडर्न लग्जरी फैशन इंडस्ट्री का गॉडफादर माना जाता है। वहीं रिलायंस इंडस्ट्रीज के चेयरमैन मुकेश अंबानी ही इकलौते भारतीय हैं जो बिलेनियर्स की टॉप टेन लिस्ट में शामिल हैं। अंबानी अमीरों की लिस्ट में 10वें नंबर पर हैं।
इस साल 90% बढ़ा टेस्ला का शेयर
इस साल टेस्ला के शेयर में 90% की बढ़ोतरी देखने को मिली है। जनवरी में शेयर की कीमत 108 डॉलर तक गिर गई थी। अब ये 207 डॉलर पर है। स्टॉक प्राइस डाउन होने के कारण साल की शुरुआत में मस्क की नेटवर्थ 137 बिलियन डालर (करीब 11.33 लाख करोड़ रुपए) थी। अक्टूबर 2022 में हुई ट्विटर डील के बाद से ही मस्क की नेटवर्थ में गिरावट देखी जा रही थी। 8 नवंबर को मस्क की नेटवर्थ 200 बिलियन डॉलर (16.5 लाख करोड़ रुपए) से नीचे आई गई थी।
2021 में मस्क की नेटवर्थ 27.95 लाख करोड़ रुपए थी
टेस्ला के शेयरों में तेजी के बाद नवंबर 2021 में मस्क दुनिया के सबसे अमीर कारोबारी बने थे। उन्होंने अमेजन के फाउंडर जेफ बेजोस को पछाड़कर ये मुकाम हासिल किया था। 5 नवंबर 2021 को मस्क की नेटवर्थ 338 बिलियन डॉलर (करीब 27.95 लाख करोड़ रुपए) पर पहुंच गई थी। तब टेस्ला के एक शेयर की कीमत 400 डॉलर से ज्यादा थी।
टॉप 10 में भारत के मुकेश अंबानी
रिलायंस इंडस्ट्रीज के चेयरमैन मुकेश अंबानी ही इकलौते भारतीय है जो बिलेनियर्स की टॉप टेन लिस्ट में शामिल है। 81.1 बिलियन डॉलर (6.70 लाख करोड़ रुपए) की नेटवर्थ के साथ अंबानी 10वें नंबर पर है। लिस्ट में तीसरे नंबर पर जेफ बेजोस, चौथे पर बिल गेट्स और पांचवें पर वॉरेन बफे हैं। एक समय लिस्ट में तीसरे नंबर तक पहुंचने वाले भारतीय कारोबारी गौतम अडाणी 37.7 बिलियन डॉलर (करीब 3.11 लाख करोड़ रुपए) की नेटवर्थ के साथ 32वें नंबर पर है।
ये खबरें भी पढ़े
डॉग फ्लोकी को बनाया ट्विटर का नया CEO:एलन मस्क ने कहा- यह दूसरे लोगों से काफी अच्छा और स्टाइलिश भी है
बिलिनेयर एलन मस्क इन दिनों ट्विटर के नए CEO की तलाश कर रहे हैं। एलन मस्क ने बुधवार (15 फरवरी) को कहा है कि उन्हें उम्मीद है कि इस साल के आखिरी तक ट्विटर के लिए एक नया CEO मिल जाएगा। इस बीच एलन मस्क ने ट्विटर पर अपने डॉग फ्लोकी (Floki) की फोटोज शेयर कर मजाक में उसे ट्विटर का नया CEO भी बताया है। पूरी खबर पढ़ने के लिए यहां क्लिक करें
ट्विटर ने 200 कर्मचारियों को निकाला, अब 2000 से भी कम कर्मचारी बचे
ट्विटर ने शनिवार रात करीब 200 कर्मचारियों को निकाल दिया। ये ट्विटर की करीब 2,000 एम्प्लॉई की वर्कफोर्स का 10% है। एलन मस्क, ने अक्टूबर में सोशल मीडिया प्लेटफॉर्म का अधिग्रहण किया था, जिसके बाद से लगभग 7,500 कर्मचारियों में से आधे से ज्यादा को निकाल चुके हैं। न्यूयॉर्क टाइम्स ने इसे लेकर एक रिपोर्ट पब्लिश की है।
पांच वर्तमान और पूर्व कर्मचारियों ने द न्यूयॉर्क टाइम्स को बताया कि कंपनी की इंटरनल मैसेजिंग सर्विस स्लैक को ऑफलाइन कर दिया गया था। इसके जरिए कर्मचारी एक दूसरे के साथ चैट कर सकते थे। शनिवार की रात, कुछ कर्मचारियों ने पाया कि वे अपने कॉर्पोरेट ईमेल अकाउंट और लैपटॉप से ​​लॉग आउट हो गए हैं। रविवार सुबह तक साफ हो गया कि कंपनी ने छंटनी की है। पूरी खबर पढ़ने के लिए यहां क्लिक करें
भारत में ट्विटर के 3 में से 2 ऑफिस बंद, अब केवल 3 एम्प्लॉई बचे; सिर्फ बेंगलुरु में काम होगा
ट्विटर ने शुक्रवार को भारत में 3 में से 2 ऑफिस बंद कर दिए। ये दो ऑफिस दिल्ली और मुंबई के हैं। बेंगलुरु में सोशल मीडिया प्लेटफॉर्म का ऑफिस पहले की तरह चलता रहेगा। ब्लूमबर्ग न्यूज ने इसे लेकर एक रिपोर्ट पब्लिश की है। इसमें बताया गया है कि जब कर्मचारी ऑफिस पहुंचे तो उन्हें घर भेज दिया गया। CNBC की एक रिपोर्ट के मुताबिक ट्विटर की इंडियन टीम में अब केवल 3 एम्प्लॉई बचे हैं। पूरी खबर पढ़ने के लिए यहां क्लिक करें
